รายงานความรับผิดชอบของคณะกรรมการบริษัทต่อรายงานทางการเงิน

  งบการเงินของบริษัท บูติคนิวซิตี้ จำกัด (มหาชน) ได้จัดทำขึ้น ภายใต้นโยบายของคณะกรรมการ

บริษัท ซึ่งกำหนดให้ปฏิบัติตามหลักการบัญชีที่รับรองทั่วไป และบันทึกบัญชีด้วยความระมัดระวัง
ประกอบ กับการใช้ดุลยพินิจในการประมาณการในการจัดทำงบการเงิน
เพื่อให้สะท้อนผลการดำเนินงานของบริษัทฯ

  คณะกรรมการบริษัท ตระหนักถึงความสำคัญในด้านคุณภาพของงบการเงิน ด้วยการสอบทาน

ข้อมูลทางการเงิน
และจัดให้มีการเปิดเผยข้อมูลที่สำคัญเพิ่มเติมอย่างเพียงพอในหมายเหตุประกอบงบการเงิน
และคำอธิบายและการวิเคราะห์ เพื่อประโยชน์ของผู้ถือหุ้นและผู้ลงทุนทั่วไปในการใช้งบการเงิน

  ในการนี้ คณะกรรมการบริษัท ได้แต่งตั้งคณะกรรมการตรวจสอบ ซึ่งประกอบด้วยกรรมการที่

เป็นอิสระและไม่เป็นผู้บริหาร เป็นผู้ดูแลเกี่ยวกับคุณภาพของรายงานทางการเงินโดยตรง
ความเห็นของคณะกรรมการตรวจสอบได้ปรากฎในรายงานของคณะกรรมการตรวจสอบ
ซึ่งแสดงไว้ในรายงานประจำปีนี้แล้ว

  จากโครงสร้างการบริหารและระบบการควบคุมภายในดังกล่าว และผลการตรวจสอบของผู้สอบ

บัญชีรับอนุญาต ทำให้คณะกรรมการบริษัทเชื่อได้ว่า งบการเงินของบริษัท บูติคนิวซิตี้ จำกัด
(มหาชน) ณ วันที่ 31 ธันวาคม 2549 ได้แสดงฐานะการเงิน ผลการดำเนินงาน
และกระแสเงินสด โดยถูกต้องตามที่ควรในสาระสำคัญตามหลักการบัญชีที่รับรองทั่วไป

(นายปณิธาน ปวโรฬารวิทยา)

กรรมการผู้จัดการ

วันที่ 23 กุมภาพันธ์ 2550

10. การควบคุมภายใน

ในการประชุมคณะกรรมการบริษัท บูติคนิวซิตี้ จำกัด (มหาชน) ครั้งที่ 3/2550 เมื่อวันที่ 9 มีนาคม
2550 โดยมีกรรมการตรวจสอบ 3 ท่าน เข้าร่วมประชุมด้วย
คณะกรรมการได้ประเมินระบบการควบคุมภายใน
โดยการสอบถามข้อมูลจากฝ่ายบริหารและฝ่ายตรวจสอบภายใน คณะกรรมการเห็นว่าบริษัทฯ
มีระบบการควบคุมภายในที่เพียงพอ จากการประเมินงานการควบคุมภายในของบริษัทฯในด้านต่าง ๆ
อันได้แก่

10. ด้านสภาพแวดล้อมขององค์กร บริษัทมีการจัดองค์กรและสร้างสภาพแวดล้อมที่ดีในการทำงาน
    ผู้บริหารให้ความสำคัญกับการมีศีลธรรม
    จรรยาบรรณในการดำเนินธุรกิจให้มีความเป็นธรรมแก่ทุกฝ่าย ทั้งลูกค้า คู่ค้า และส่วนรวม
    มีการปลูกจิตสำนึกให้พนักงานรู้จักหน้าที่ มีความรับผิดชอบ
    เพื่อเป้าหมายให้องค์กรมีความเจริญก้าวหน้า

11. ด้านการบริหารความเสี่ยง บริษัทฯ
    มีการวิเคราะห์ว่าเหตุการณ์ใดที่เป็นปัจจัยให้เกิดความเสี่ยง และหาวิธีป้องกันและแก้ไข
    โดยมอบหมายความรับผิดชอบให้ผู้เกี่ยวข้องให้ดำเนินการ

12. ด้านการควบคุมการปฏิบัติงานของฝ่ายบริหาร บริษัทฯได้จัดทำนโยบาย
    และระเบียบวิธีการปฏิบัติงานเป็นลายลักษณ์อักษร โดยเฉพาะธุรกรรมด้านการเงิน
    มีการกำหนดขอบเขตอำนาจ และการอนุมัติการจ่ายเงินของฝ่ายบริหารไว้
    มีผู้บริหารระดับสูงของแต่ละฝ่ายเป็นผู้อนุมัติ
    บริษัทฯมีมาตรการในการติดตามให้การดำเนินงานของบริษัทเป็นไปตามกฎหมายที่เกี่ยวข้องทั่วไป

13. ด้านระบบสาระสนเทศ บริษัทมีระบบข้อมูลสารสนเทศที่เกี่ยวกับการปฏิบัติงาน
    และการรายงานทางการเงิน และระเบียบปฏิบัติต่าง ๆ
    ทั้งใช้ในการดำเนินกิจกรรมขององค์กร รวมทั้งข้อมูลสารสนเทศ ที่ได้จากภายนอกองค์กร
    มีการสื่อสารไปยังผู้บริหาร และผู้ใช้ภายในองค์กร ซึ่งช่วยให้
    ผู้รับสามารถที่จะปฏิบัติงานได้อย่างมีประสิทธิภาพ

14. ด้านระบบการติดตามและด้านการใช้ข้อมูลภายในบริษัท มีการติดตามประเมินผลการ
    ควบคุมภายในและประเมินคุณภาพของการปฏิบัติงาน โดยกำหนดวิธีการปฏิบัติงานเพื่อ
    ติดตามการปฏิบัติตามระบบการควบคุมภายในอย่างต่อเนื่อง

และคณะกรรมการตรวจสอบได้สอบทานงบการเงินของบริษัท บูติคนิวซิตี้ จำกัด (มหาชน)

ประจำปี 2549 เห็นว่า
งบการเงินได้จัดทำในหลักการบัญชีที่รับรองทั่วไปและเป็นไปตามรายงานของ

ผู้สอบบัญชีที่เสนอต่อผู้ถือหุ้น

สำหรับงบการเงินประจำปี 2550 คณะกรรมการได้พิจารณาให้ความเห็นชอบให้ นางจรรยาภรณ์
เตชะมนตรีกุล และ/หรือ นางสาวปราณี ผลงาม แห่งสำนักงาน บริษัท สหการบัญชี พี เค เอฟ
จำกัด เป็นผู้สอบบัญชี ที่จะได้นำเสนอต่อคณะกรรมการบริษัทฯ เพื่อเสนอผู้สอบบัญชีต่อที่ประชุมผู้ถือหุ้น
เพื่อลงมติแต่งตั้งและกำหนดค่าตอบแทนต่อไป

รายงานของคณะกรรมการตรวจสอบประจำปี 2549

คณะกรรมการตรวจสอบได้รับมอบหมายให้มีหน้าที่รับผิดชอบ ในเรื่องเกี่ยวกับการสอบทาน
งบการเงินรายไตรมาส ร่วมกับ หน่วยงานบัญชีที่เกี่ยวข้อง
เพื่อให้มั่นใจว่ารายงานทางการเงินที่จัดทำขึ้นได้จัดทำอย่างถูกต้องตามที่ควร
มีการเปิดเผยข้อมูลที่มีความเพียงพอ และเป็นไปตามมาตรฐานการบัญชี
นอกจากนี้ได้สอบทานการทำรายการที่เกี่ยวโยงกัน เพี่อให้มั่นใจว่า
บริษัทฯได้ดำเนินการตามเงื่อนไขทางธุรกิจปกติและตามหลักเกณฑ์ที่ตลาดหลักทรัพย์แห่งประเทศไทยกำหนด
พร้อมทั้งเปิดเผยข้อมูลเพียงพอ เพื่อประโยชน์ต่อผู้ลงทุน

คณะกรรมการตรวจสอบมีความเป็นอิสระในการปฏิบัติหน้าที่และได้รับความร่วมมือด้วยดีในการรับข้อมูลที่จำเป็นแก่การปฏิบัติหน้าที่
อีกทั้งได้รับคำชี้แจงที่ชัดเจน
ตลอดจนการแก้ไขให้เป็นไปตามคำเสนอแนะคณะกรรมการตรวจสอบสามารถติดต่อและประชุมปรึกษาหารือกับฝ่ายบริหาร
ผู้สอบบัญชีอิสระของบริษัทได้โดยไม่มีข้อจำกัด

ในรอบปีที่ผ่านมา คณะกรรมการตรวจสอบได้ประชุมรวมจำนวน 4 ครั้ง
และร่วมประชุมคณะกรรมการบริษัทอย่างสม่ำเสมอ
คณะกรรมการตรวจสอบได้รับทราบข้อเสนอแนะจากผู้สอบบัญชีอิสระของบริษัท เช่น
การตรวจนับสินค้าคงเหลือ การติดตามอายุลูกหนี้ การดำเนินการเกี่ยวกับการรับรู้ลูกหนี้ เป็นต้น
และได้ขอให้บริษัทรีบดำเนินการแก้ไขปรับปรุงตามข้อเสนอแนะดังกล่าวเป็นที่เรียบร้อยแล้ว
และยังได้ใช้เป็นแนวทางในการปฏิบัติมาโดยต่อเนื่องอีกด้วย

สำหรับงบการเงินของบริษัทประจำปีสิ้นสุด ณ วันที่ 31 ธันวาคม 2549 คณะกรรมการ
ตรวจสอบได้สอบทานร่วมกับฝ่ายบริหารแล้ว เห็นว่างบการเงินดังกล่าวแสดงฐานะการเงินและ
ผลการดำเนินงาน โดยถูกต้องตามที่ควรในสาระสำคัญ ตามหลักการบัญชีที่รับรองทั่วไป และได้เสนอ
นางจรรยาภรณ์ เตชะมนตรีกุล และ/หรือ นางสาวปราณี ผลงาม แห่งสำนักงานสอบบัญชี
สหการบัญชี พี เค เอฟ จำกัด เป็นผู้มีคุณสมบัติและเหมาะสม เป็นผู้สอบบัญชีต่อคณะกรรมการบริษัท
เพื่อเสนอต่อ ผู้ถือหุ้นพิจารณาในการประชุมสามัญประจำปีต่อไป

  (นายประเสริฐ ภัทรดิลก)

  ประธานคณะกรรมการตรวจสอบ